**DOKUMENTACIJA V ZVEZI Z JAVNIM NAROČANJEM**

**STORITVE INFORMIRANJA IN OBVEŠČANJA JAVNOSTI V OKVIRU PROJEKTA: IZGRADNJA KOLESARSKE INFRASTRUKTURE (POVEZAVE 1 – 6) IN CENTRA TRAJNOSTNE MOBILNOSTI**

po postopku oddaje javnega naročila male vrednosti

v skladu s 47. členom Zakona o javnem naročanju (Uradni list RS, št. 91/2015)

Številka dokumentacije: 430-46/2018-2-42/31

Oktober 2018

1. Povabilo k oddaji ponudbe

Naročnik, **Mestna občina Kranj, Slovenski trg 1, 4000 Kranj**, oddaja javno naročilo po postopku oddaje naročila male vrednosti v skladu s 47. členom Zakona o javnem naročanju (Uradni list RS, št. 91/2015; v nadaljevanju: ZJN-3) ter vabi vse zainteresirane ponudnike k oddaji ponudb.

* 1. Osnovni podatki o naročilu

|  |  |  |  |  |  |
| --- | --- | --- | --- | --- | --- |
| Predmet naročila: | **Storitve informiranja in obveščanja javnosti v okviru projekta: Izgradnja kolesarske infrastrukture (povezave 1 – 6) in Centra trajnostne mobilnosti** | | | | |
|  | *Naložbo sofinancirata Republika Slovenija in Evropska unija iz Evropskih strukturnih in investicijskih skladov v okviru operacij trajnostne mobilnosti z mehanizmom CTN v okviru »Operativnega programa Evropske kohezijske politike za obdobje 2014-2020«, 4. prednostne osi »Trajnostna raba in proizvodnja energije ter pametna omrežja«, tematskega cilja 4 »Podpora prehodu na nizkoogljično gospodarstvo v vseh sektorjih«, prednostne naložbe 4.4 »Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi«.* | | | | |
| Opis predmeta naročila: | Izvedba storitev informiranja in obveščanja javnosti pri gradnji kolesarske infrastrukture in centra trajnostne mobilnosti. | | | | |
| Okvirni plan izvedbe: | Izvajalec bo razpisana dela izvajal 365 dni od začetka del, oziroma bo v vsakem primeru izvedbena dela izvajal še najmanj 30 dni od pozitivnega zapisnika komisijskega pregleda oziroma uporabnega dovoljenja izvajalca gradenj. | | | | |
| Odložna pogoja | 1. Naročnik si pridržuje pravico, da pogodbe za naročilo z izvajalcem razpisanih del ne podpiše, dokler in v kolikor ne bo izdana Odločitev o podpori Organa upravljana oz. sklep o sofinanciranju za predmetno operacijo. 2. Naročnik si pridržuje pravico, da pogodbe za naročilo z izvajalcem razpisanih del ne podpiše, dokler in v kolikor ne bo sprejet odlok o proračunu Mestne občine Kranj za leto 2019 v skladu s predlaganim osnutkom proračuna za NRP – Kolesarske povezave v Kranju 1 – 6.   Ponudnik ne more zahtevati nobenega povračila stroškov, ki jih je imel v zvezi s pripravo in dostavo njegove ponudbe v primeru, če naročnik iz navedenih razlogov naročilo prekine oziroma prekliče. | | | | |
| Rok za vprašanja: | rok: | dan: | **11. 10. 2018** | kraj: | Na Portalu javnih naročil |
| ura: | **do 10:00** |
| Oddaja ponudb: | rok: | dan: | **16. 10. 2018** | kraj: | V sistem e-JN v elektronski obliki |
| ura: | **do 10:00** |
| Javno odpiranje ponudb: | Poteka avtomatično v sitemu e-JN po preteku roka za oddajo ponudb  dne 16. 10. 2018 ob 10.05 uri | | | | |
| Razpisna dokumentacija: | **Dosegljiva na spletni strani naročnika** [www.kranj.si](http://www.kranj.si) | | | | |
| Navodili na področju komuniciranja vsebin evropske kohezijske politike: | **Dosegljiva na povezavi:** <http://www.eu-skladi.si/portal/sl/aktualno/logotipi> | | | | |
| Kontaktna oseba naročnika: | **Grega Bajželj** | | | | |
| E-pošta: | grega.bajzelj@kranj.si | | | | |

Vljudno vabljeni k oddaji ponudbe.

Odgovorna oseba naročnika

**Župan**

**Boštjan TRILAR**

1. Navodila ponudnikom za izdelavo ponudbe
   1. Splošno
2. člen

Naročnik je na Portalu javnih naročil objavil javno naročilo (v nadaljevanju: javni razpis) za izvedbo javnega naročila **»Storitve informiranja in obveščanja javnosti v okviru projekta: Izgradnja kolesarske infrastrukture (povezave 1 – 6) in centra trajnostne mobilnosti«**.

Vsa dela in storitve informiranja in obveščanja javnosti morajo biti narejena in skladna z navodili na področju komuniciranja vsebin evropske kohezijske politike za tovrsten projekt, ki so objavljena na povezavi <http://www.eu-skladi.si/portal/sl/aktualno/logotipi> in sicer:

* Navodila na področju komuniciranja vsebin evropske kohezijske politike,
* Priročnik celostne grafične podobe 2014-2020,
* Predstavitveni video celostne grafične podobe 2014-2020,
* Kratka predstavitev celostne grafične podobe 2014-2020,
* PPT predloga za predstavitev 3-4,
* PPT predloga za predstavitev 16-9,
* Primeri plakatov in Navodila za njihovo uporabo (verzija plakatov v wordu),
* Živali v vektorski obliki.

Dela morajo obsegati najmanj:

* Zasnova, izdelava in priprava razlagalnega gradiva za medije;
* Zasnova, izdelava in priprava spletne strani o projektu;
* Zasnova, izdelava in priprava oglasa projekta
* Zasnova, izdelava in priprava zgibanke/zloženke o projektu, ki sledi zastavljenim smernicam zloženk MO Kranj;
* Zasnova, izdelava in postavitev informacijske table o projektu (stalna tabla, ki bo umeščena na stene objekta centra;
* Zasnova, izdelava in postavitev začasnega panoja, ki je kot tabla (samostojno) nameščena na gradbišču Centra trajnostne mobilnosti.

Več v poglavju 3. Minimalne tehnične zahteve naročnika.

Izvajalec se mora pri izvajanju del, v kolikor bo to potrebno, dogovarjati in usklajevati tudi z izvajalci gradbenih del in izvajalcem nadzora. Nadalje bo izvajalec moral med izvedbo posameznih faz sodelovati tudi z naročnikovo Službo za stike z javnostjo in protokol ter Kabinetom župana naročnika.

Sestanka s ponudniki ne bo.

1. člen

Ponudbo lahko odda vsaka pravna ali fizična oseba, ki je registrirana za opravljanje dejavnosti, ki je predmet javnega naročila in ima za opravljanje te dejavnosti vsa predpisana dovoljenja.

Ponudba se lahko odda kot:

Samostojna ponudba

Ponudba je samostojna, če v njej nastopa samo en gospodarski subjekt (samostojni ponudnik), ki sam izpolnjuje vse razpisane pogoje in zahteve ter v celoti prevzema izvedbo naročila.

Skupna ponudba

Ponudbo lahko predloži tudi skupina ponudnikov – skupna ponudba. Partnerji so med seboj enakopravni in v razmerju do naročnika neomejeno solidarno odgovarjajo za izvedbo celotnega naročila. V ponudbi morajo biti navedeni vsi partnerji, vodilni partner, ki jih zastopa, ter katera dela iz popisa del vsak od njih prevzema.

Naročnik si pridržuje pravico, da pred sklenitvijo pogodbe zahteva pisni dogovor o skupnem nastopanju, iz katerega bodo razvidna medsebojna razmerja in obveznosti vseh partnerjev.

Ponudba s podizvajalci

V ponudbi s podizvajalci poleg ponudnika kot podizvajalci oziroma kooperanti (v nadaljevanju: podizvajalci) nastopajo tudi drugi gospodarski subjekti. Ponudnik v razmerju do naročnika v celoti odgovarja za izvedbo naročila.

V ponudbi mora biti navedeno kateri posel in za kakšno ceno prevzema posamezni podizvajalec. Vrednost posla posameznega podizvajalca ne sme presegati vrednosti posla, ki ga prevzema glavni izvajalec oziroma posamezni partner v skupni ponudbi. Če podizvajalec zahteva naročnikovo neposredno plačilo, mora biti ta njegova zahteva predložena v ponudbi. Če podizvajalec ne zahteva neposrednega plačila, mora izvajalec naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezane s predmetom javnega naročila.

Pri izbrani ponudbi so kakršnekoli naknadne spremembe v zvezi s podizvajalci možne le ob izpolnjevanju razpisanih zahtev in pogojev za priznanje sposobnosti.

1. člen

Ponudniki morajo ponuditi izvedbo javnega razpisa v celoti. Tisti, ki izvedbe v celoti ne ponudijo, so iz postopka ocenjevanja ponudb izločeni.

Ponudba mora biti napisana v slovenskem jeziku.

* 1. Predložitev in javno odpiranje ponudb

1. člen

Naročnik upošteva vse ponudbe, ki jih ponudniki oddajo v sistemu e-JN do **16. 10. 2018 do 10.00. ure** v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN, ki je del te dokumentacije in objavljen na spletnem naslovu <https://ejn.gov.si/eJN2>.

Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. Ponudba, ki ne bo oddana v skladu z zahtevami naročnika, se zavrne kot nedopustna.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Ponudnik v sistemu e-JN v razdelek »Predračun« naloži izpolnjen obrazec »PREDRAČUN-ponudba\_obrazec 0« v \*.pdf obliki, obrazce ponudbe pa naloži v razdelek »Drugi dokumenti«.

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v xml. obliki in bo podpisan hkrati s podpisom ponudbe.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

1. člen

Odpiranje ponudb bo potekalo avtomatično v informacijskem sistemu e-JN dne **16. 10. 2018** in se bo začelo **ob 10.05 uri** na spletnem naslovu.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

* 1. Obveščanje ponudnikov

1. člen

Ponudnik lahko pojasnila o vsebini dokumentacije zahteva preko Portala javnih naročil. Naročnik odgovori na vsa vprašanja v zvezi z razpisom, ki jih dobi skladno z zahtevanim rokom.

Naročnik lahko pred potekom roka za oddajo ponudb dopolni dokumentacijo v zvezi z javnim naročanjem. Vsaka od teh dopolnitev postane sestavni del dokumentacije in se posreduje preko Portala javnih naročil. Naročnik lahko po potrebi podaljša rok za oddajo ponudb, da ponudnikom omogoči upoštevanje dopolnitev. S premaknitvijo roka za oddajo ponudb se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo ponudb.

Naročnik o vseh odločitvah o oddaji javnega naročila iz 90. člena ZJN-3 obvesti ponudnike tako, da podpisano odločitev objavi na portalu javnih naročil. Odločitev se šteje za vročeno ponudniku z dnem objave na portalu javnih naročil.

* 1. Pogoji za priznanje sposobnosti

1. člen

Naročnik ponudnikom prizna sposobnost na osnovi izpolnjevanja naslednjih pogojev.

* + 1. Razlogi za izključitev

1. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil ali bil drugače seznanjen, da je bila ponudniku ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba zaradi kaznivih dejanj, kot jih določa 1. odstavek 75. člena ZJN-3.
2. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil, da ponudnik ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več.

Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

1. Naročnik bo iz postopka javnega naročanja izključil ponudnika, če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
2. Naročnik bo iz postopka javnega naročanja izključil ponudnika, če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.
3. Naročnik bo iz postopka javnega naročanja izločil ponudnika, če se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske subjekte, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.
4. Naročnik bo iz postopka javnega naročanja izločil ponudnika, če so se pri ponudniku pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.

Dokazilo: ESPD

Pogoje iz točk 1, 2, 3, 4, 5 in 6 mora izpolniti vsak od partnerjev v skupni ponudbi posebej, vsi imenovani podizvajalci ter tudi subjekti, katerih zmogljivosti uporablja ponudnik.

* + 1. Pogoji za sodelovanje

Ustreznost za opravljanje poklicne dejavnosti

1. Ponudnik, ki nastopa v ponudbi, je pri pristojnem sodišču ali drugem organu registriran za dejavnost, ki jo prevzema v ponudbi.

Dokazilo: ESPD

Pogoj 7 mora izpolniti vsak od partnerjev v skupni ponudbi posebej, vsi imenovani podizvajalci ter tudi subjekti, katerih zmogljivosti uporablja ponudnik.

Ekonomski in finančni položaj

1. Ponudnik v zadnjih šestih mesecih pred rokom za oddajo ponudbe ni imel blokiranih transakcijskih računov.
2. Ponudnik sprejema plačilo trideseti (30.) dan od prejema pravilno izstavljenega računa.

Dokazilo: OBRAZEC‑6

Pogoja 8 in 9, 10 mora izpolniti vsak od partnerjev v skupni ponudbi posebej ter vsi imenovani podizvajalci.

Tehnična in strokovna sposobnost

1. Ponudnik ima v zadnjih petih (5) letih, šteto od dneva oddaje ponudbe, vsaj eno (1) referenco za podoben projekt v vrednosti najmanj 10.000 EUR brez DDV, ki ga je izvedel in zaključil uspešno in kakovostno ter skladno s terminskim planom.

Podoben projekt je projekt izvedbe storitev obveščanja/informiranja javnosti za poljubnega naročnika investitorja s področja komuniciranja, ki vključuje izvedbo orodij komuniciranja z mediji, izdelavo spletne strani in izdelavo tiskovin (zgibanke).

Dokazilo: OBRAZEC‑7

Na poziv naročnika bo moral ponudnik naročniku, v roku, ki ga bo določil naročnik, predložiti referenčno potrdilo, in sicer za vsak posamezni referenčni posel, ki ga ponudnik navaja v spisku referenc.

1. Ponudnik mora razpolagati z ustreznim strokovnim kadrom, ki izpolnjuje navedene pogoje:
2. vodjo projekta, ki bo izvajala referenčni posel

Vodja projekta mora biti oseba, ki je bila ali vodja projekta ali oseba odgovorna za izvedbo naročila in je oseba, ki je v zadnjih petih (5) letih, šteto od dneva oddaje ponudbe, sodelovala pri izvedbi referenčnega posla / naročila pri vsaj enem (1) projektu, ki ustreza pogojem iz predhodne točke (projekt izvedbe storitev obveščanja/informiranja javnosti za poljubnega naročnika investitorja s področja komuniciranja, ki vključuje izvedbo orodij komuniciranja z mediji, izdelavo spletne strani in izdelavo tiskovin (zgibanke)), v vrednosti najmanj 10.000 EUR brez DDV.

Referenčni projekt predvidenega vodje projekta mora vključevati izvedbo orodij komuniciranja z mediji, kot tudi izdelavo spletne strani in izdelavo tiskovin (zgibanke).

1. oblikovalca spletne strani

Oblikovalec spletne strani mora biti oseba, ki je v zadnjih petih (5) letih, šteto od dneva oddaje ponudbe, sodelovala pri vsaj enem projektu v okviru katerega je izvajala naloge izdelave/oblikovanja najmanj ene (1) spletne strani.

Dokazilo: OBRAZEC‑8

Na poziv naročnika bo moral ponudnik naročniku, v roku, ki ga bo določil naročnik, predložiti referenčno potrdilo, in sicer za vsak posamezni referenčni posel, ki ga ponudnik navaja v spisku referenc strokovnega kadra.

1. Ponudnik izjavlja, da:

* je v celoti sposoben zagotoviti vse zmogljivosti, druge naprave in orodja ter vso potrebno opremo za izvedbo vseh razpisanih del, s katerimi bo zagotovili strokovno, kvalitetno in pravočasno izvedbo del, ki so predmet razpisa v skladu z zahtevami naročnika, dokumentacijo in oddano ponudbo,
* ima finančne vire, opremo, druge pripomočke, sposobnost upravljanja, zanesljivost in izkušnje za izvedbo predmeta naročila,
* ima zadostno število kadra za izvedbo del vezanih na predmet naročila,
* bodo vsi kadri kot poslovno skrivnost varovali vse podatke, s katerimi bi se / se bodo seznanili med svojim delom.

Dokazilo: OBRAZEC‑9

1. člen

Ponudniki morajo izjave predložiti na predpisanih obrazcih brez dodatnih pogojev in pripisov. Pripisi in dodatni pogoji ponudnika se ne upoštevajo. Potrdila in druga dokazila so lahko v kopijah, vendar morajo odražati dejansko stanje in ustrezati vsebini originala. Naročnik lahko pred izbiro zahteva predložitev ustreznih dokazil za dokazovanje dejstev, navedenih v predloženih izjavah v ponudbi.

1. člen

Ponudbo morajo sestavljati izpolnjeni obrazci in zahtevane priloge, napisani ali natipkani z neizbrisljivo pisavo in podpisani od osebe, pooblaščene za zastopanje. Ponudba se odda v enem izvodu.

Ponudba ne sme vsebovati nobenih sprememb in dodatkov, ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.

Ponudnik mora priložen vzorec pogodbe (OBRAZEC‑11) na zadnji strani parafirati in žigosati. S tem potrjuje, da se strinja z vsebino osnutka pogodbe.

* 1. Merila za izbor

1. člen

Naročnik bo najugodnejšega ponudnika izbral na osnovi naslednjih meril

|  |  |  |
| --- | --- | --- |
| **Št.** | **Merilo** | **Udeležba (%)** |
| 1. | najnižja cena | 100 |

1. člen

Ponudnik mora vrednost ponudbe navesti v evrih (EUR).

Končna ponudbena cena mora vsebovati vse stroške dela, materiala, izvajalčeve opreme, potne stroške, stroške zavarovanja ter vse ostale stroške, ki so potrebni za izvedbo razpisanih del, vključno z vsemi splošnimi riziki, odgovornostmi in obveznostmi, navedenimi v pogodbi. Vključevati mora tudi popuste, rabate in davek na dodano vrednost.

Naročnik naknadno ne prizna nobenih stroškov, ki niso zajeti v ponudbeno ceno. Ponudbena cena je fiksna do zaključka vseh pogodbenih obveznosti.

1. člen

Naročnik pred oddajo javnega naročila lahko preveri obstoj in vsebino podatkov oziroma drugih navedb iz ponudbe ponudnika, kateremu se je odločil oddati javno naročilo.

Kadar koli se pri naročniku pojavi utemeljen sum, da je posamezni gospodarski subjekt (ne glede na razvrstitev njegove ponudbe) v postopku javnega naročila predložil neresnično izjavo ali ponarejeno ali spremenjeno listino kot pravo, naročnik Državni revizijski komisiji poda predlog za uvedbo postopka o prekršku iz 112. člena ZJN-3, prav tako lahko odstopi od sklenjene pogodbe o izvedbi javnega naročila.

* 1. Finančna zavarovanja

1. člen

Ponudnik izjavlja, da bo naročniku ob podpisu pogodbe kot jamstvo za dobro izvedbo pogodbenih obveznosti izročil bianco podpisano in žigosano menico z menično izjavo v višini 10 % pogodbene vrednosti brez DDV, s pooblastilom za izpolnitev, z oznako „Brez protesta“, plačljivo na prvi poziv in veljavno 365 dni od predvidenega podpisa pogodbe z izvajalcem gradbenih del oz. še najmanj 30 dni od pozitivnega zapisnika komisijskega pregleda oziroma uporabnega dovoljenja izvajalca gradenj. (OBRAZEC-10).

Naročnik unovči menico z menično izjavo v primerih kot jih določa pogodba.

* 1. Ostali splošni in posebni pogoji

1. člen

**Ponudba mora veljati do 28. 2. 2019**. Variantne ponudbe ne bodo upoštevane.

1. člen

V skladu s šestim odstavkom 91. člena ZJN-3 bo moral izbrani ponudnik na poziv naročnika, v postopku javnega naročila ali pri izvajanju javnega naročila, v roku osmih (8) dni od prejema poziva, naročniku posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V skladu s šestim odstavkom 14. člena in 35. členom Zakona o integriteti in preprečevanju korupcije (Uradni list RS, št. 69/11-UPB2) bo moral izbrani ponudnik, pred sklenitvijo pogodbe z naročnikom, zaradi zagotovitve transparentnosti posla in preprečitve korupcijskih tveganj, izročiti izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma poda neresnične podatke o navedenih dejstvih, ima to za posledico ničnost pogodbe.

1. člen

Če izbrani ponudnik odstopi od podpisa pogodbe ali če ne izpolnjuje pogojev za priznanje sposobnosti iz dokumentacije za izvedbo javnega naročila, si naročnik pridrži pravico, da kot najugodnejšega ponudnika izbere naslednjo dopustno ponudbo na ocenjevalni lestvici.

1. člen

V primeru izvedbe javnega naročila s **podizvajalci**, je potrebno v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* priložiti zahtevo podizvajalca za neposredno plačilo, če podizvajalec to zahteva.

Navedene podatke ponudnik predloži na ustreznih obrazcih te dokumentacije.

Glavni izvajalec mora med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz druge in tretje alineje prejšnjega odstavka.

1. člen

Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh (10) od prejema predloga.

Če podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago.

Obveznosti iz tega člena veljajo tudi za podizvajalce podizvajalcev glavnega izvajalca ali nadaljnje podizvajalce v podizvajalski verigi, pri čemer se smiselno uporabljajo določbe tega člena.

1. člen

Ponudnik lahko glede pogojev v zvezi z ekonomskim in finančnim položajem ter tehnično in strokovno sposobnostjo po potrebi za posamezno javno naročilo uporabi **zmogljivosti drugih subjektov**, ne glede na pravno razmerje med njim in temi subjekti. Glede pogojev v zvezi z izobrazbo in strokovno usposobljenostjo izvajalca storitev ali gradenj in vodstvenih delavcev podjetja ter pogojev v zvezi z ustreznimi poklicnimi izkušnjami pa lahko ponudnik uporabi zmogljivosti drugih subjektov le, če bodo slednji izvajali gradnje ali storitve, za katere se zahtevajo te zmogljivosti. Če želi ponudnik uporabiti zmogljivosti drugih subjektov, mora naročniku dokazati, da bo imel na voljo potrebna sredstva, na primer s predložitvijo zagotovil teh subjektov v ta namen.

Če subjekti, katerih zmogljivosti namerava uporabiti gospodarski subjekt, ne izpolnjujejo ustreznih pogojev za sodelovanje in zanje obstajajo razlogi za izključitev, bo naročnik od ponudnika zahteval zamenjavo subjekta, ki ne izpolnjuje pogojev za sodelovanje.

Če ponudnik uporabi zmogljivosti drugih subjektov glede pogojev v zvezi z ekonomskim in finančnim položajem, bo naročnik zahteval, da so ponudnik in navedeni subjekti skupaj odgovorni za izvedbo javnega naročila. Pod enakimi pogoji lahko skupina gospodarskih subjektov uporabi zmogljivosti sodelujočih v tej skupini ali drugih subjektov.

* 1. Pouk o pravnem sredstvu

1. člen

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah v nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Zahtevka za revizijo iz prejšnjega odstavka ni dopustno vložiti po roku za prejem ponudb, razen, če je naročnik v postopku javnega naročanja določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 2.000,00 EUR mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BS LJ SI 2X; namen nakazila – taksa za postopek revizije javnega naročanja.

Zahtevek mora biti vložen pri naročniku po pošti priporočeno ali po pošti priporočeno s povratnico.

Odgovorna oseba naročnika

**Župan**

**Boštjan Trilar**

1. MINIMALNE TEHNIČNE ZAHTEVE NAROČNIKA

Izvajalec je dolžan v sklopu pogodbene cene pri izvedbi javnega naročila izvesti sledeče:

Izvajalec bo izdelal elemente celostne podobe (aplikacije), ki bodo upoštevali tako smernice celostne grafične podobe logotipa krKOLESARIM (zagotovi naročnik), pri oblikovanju le-teh pa smiselno uporabil naziv projekta, ki bo smiselno povzel namen in prednosti projekta ter uporabo navodil organa upravljanja na področju komuniciranja vsebin kohezijske politike. Predlagane idejne rešitve morajo biti medsebojno usklajene, in se nadgrajevati, ter so le predlog naročniku in bodo dokončno oblikovane v sodelovanju z naročnikom, ki jo bo tudi potrdil, enako tudi vse elemente in aplikacije podobe na tiskovinah (gre za usklajenost, neke vrste celostno grafično podobo projekta). Izvajalec s plačilom storitev s strani naročnika na naročnika prenese vse materialne avtorske pravice na avtorskih delih, navedenih v tej pogodbi in dokumentaciji v zvezi z oddajo javnega naročila.

Vsa dela in storitve informiranja in obveščanja javnosti morajo biti narejena in skladna z navodili na področju komuniciranja vsebin evropske kohezijske politike za tovrsten projekt, ki so objavljena na povezavi http://www.eu-skladi.si/portal/sl/aktualno/logotipi in sicer:

• Navodila na področju komuniciranja vsebin evropske kohezijske politike,

• Priročnik celostne grafične podobe 2014-2020,

• Predstavitveni video celostne grafične podobe 2014-2020,

• Kratka predstavitev celostne grafične podobe 2014-2020,

• PPT predloga za predstavitev 3-4,

• PPT predloga za predstavitev 16-9,

• Primeri plakatov in Navodila za njihovo uporabo (verzija plakatov v wordu),

• Živali v vektorski obliki.

Naloge izvajalca:

* Zasnova, izdelava in priprava razlagalnega gradiva za medije;
* Zasnova, izdelava in priprava spletne strani o projektu;
* Zasnova, izdelava in priprava oglasa projekta;
* Zasnova, izdelava in priprava zgibanke/zloženke o projektu, ki sledi zastavljenim smernicam zloženk MO Kranj;
* Zasnova, izdelava in postavitev informacijske table o projektu (stalna tabla, ki bo umeščena na stene objekta centra;
* Zasnova, izdelava in postavitev začasnega panoja, ki je kot tabla (samostojno) nameščena na gradbišču Centra trajnostne mobilnosti.

a) Izdelava razlagalnega gradiva za medije

Izvajalec bo na podlagi projektne dokumentacije v roku 20 dni od poziva naročnika izdelal razlagalno gradivo za medije o projektu, s predstavitvijo vseh ključnih podatkov o projektu, zanimivih za medije, na način, da bo lahko uporabljeno v komunikaciji z različnimi javnostmi. Gradivo za medije tako povzema ključne podatke o projektu, poteku dogajanja, in pa grafične elemente, iz katerih je mogoče razbrati traso oz. grafični zemljevid z vsemi vrisanimi kolesarskimi trasami, ki bodo v okviru projekta izgrajene. Razlagalno gradivo bo dokončno vsebinsko in oblikovno zasnovano v sodelovanju z naročnikom, ki jo bo tudi potrdil, pred končno objavo pa se od izvajalca pričakuje, da bo gradivo tudi lektorsko uredil.

Gradivo za medije, katerega oblika mora slediti navodilom organa upravljanja na področju komuniciranja vsebin kohezijske politike, mora vsebovati vsaj naslednje sklope:

- Ozadje projekta

- Namen projekta

- Opis projekta in prednosti za občane

- Zemljevid, grafični prikaz tras/kolesarske mreže z izpostavljenimi »novimi trasami«

- Časovnica projekta

- Ključni, kratki poudarki projekta

- Kratka predstavitev investitorjev z navedbami, ki sledijo iz navodil organa upravljanja

b) Spletna stran o projektu /vzpostavitev, vsebinska zasnova in izvedba ter vzdrževanje spletne strani projekta z objavami o poteku projekta

Izvajalec bo izdelal spletno stran, ki bo oblikovana privlačno, moderno ter skladno s celostno grafično podobo projekta, ter na način, da bo izpolnjevala vse zahteve iz Navodil organa upravljanja na področju komuniciranja vsebin kohezijske politike. Z namenom obveščanja o novih kolesarskih povezavah bo izdelana nova spletna stran, kjer bodo podane vse informacije, in iz katere bodo vodile povezave na spletne strani MO Kranj, Ministrstva za infrastrukturo, Službe Vlade RS za razvoj in evropsko kohezijsko politiko, www.eu-skladi.si, spletnih strani Krajevnih skupnosti, v katerih bo projekt potekal, v kolikor bodo vzpostavljene in drugih spletnih naslovov, ki jih bo določil naročnik, na spletni strani projekta je potrebno objaviti vsa gradiva obveščanja javnosti, ki so nastala v okviru projekta.

Spletna stran bo vzpostavljena (funkcionalna) v roku 30 dni od poziva naročnika. Naloga izvajalca je poleg kreativne in idejne zasnove spletne strani in njene izvedbe tudi mesečno vsebinsko in tehnično ažuriranje podatkov o projektu na spletni strani, za obdobje 2 let, od vzpostavitve spletne strani, pri čemer izvajalec nosi vse finančne posledice nedelovanja spletne strani zaradi neizpolnjevanja tehničnih zmogljivosti spletne strani v času ažuriranja. Vsebinske dopolnitve spletne strani vključujejo tudi lektoriranje vsebin in pripravo vsebin iz dostopnih podatkov, ki jih zagotovi naročnik; po oceni naročnika gre za 12 novih novic letno o poteku projekta (ki jih pripravi izvajalec samostojno), dopolnitev fotogalerije s fotografijami, .. in umeščanje drugih za projekt relevantnih vsebin po navodilih naročnika.

Spletna stran mora vsebovati najmanj naslednje funkcionalnosti:

* možnost objave novic (tekstualni del s fotografijo) z nekaj vidnimi novicami in »skritim arhivom«
* možnost objave fotogalerije (tudi večjih resolucij) in ostalih vizualnih gradiv;
* možnost objave dokumentov v različnih formatih;
* možnost objave video in ostalih interaktivnih vsebin ter zemljevidov z Google zemljevid ali njegovimi ostalimi možnostmi;
* možnost dodajanja novih funkcionalnosti (npr. tudi zapore cest, če bo za to potreba)
* stran mora vključevati različne module kot so npr. ankete, izredna obvestila, potisna obvestila, vremenska napoved…
* enostavna možnost dodajanja novih rubrik na spletni strani;
* enostavna navigacija in struktura spletne strani za največjo uporabniško izkušnjo;
* zagotovljena interaktivnosti spletne strani;
* možnost samostojnega vnašanja vsebin s strani naročnika, po preteku dogovora o vzdrževanju vsebin na spletni strani;
* upravljavski vmesnik za upravljanje z vsebinami spletne strani mora biti uporabniku (naročniku) enostaven za upravljanje, saj bo po izteku obdobja vzdrževanja prevzel v upravljanje sam.

Spletna stran mora vsebovati vsaj naslednje kategorije vsebin (v obliki zavihkov, galerij, funkcionalnosti …):

* razdelek za novice in aktualne informacije;
* razdelek »o projektu«;
* razdelek »financiranje« z možnostjo umeščanja povezav na sofinancerje projekta;
* razdelek galerija fotografij (kjer bodo objavljene aktualne fotografije);
* v spletno stran mora biti smiselno vključen zemljevid, grafični prikaz mreže/zemljevida z vsemi razvidnimi trasami po časovnem načrtu izvedbe;
* možnost objave vizualnega gradiva (bodisi v PDF obliki ali drugače), možnost objave video posnetkov in video najav.

Spletna stran mora biti zasnovana modularno, in z možnostjo dodajanja novih rubrik. Vsebovati mora tudi vse vsebine predpisane z Navodili organa upravljanja na področju komuniciranja vsebin kohezijske politike v programskem obdobju 2014-2020. Idejni predlog zasnove in oblike spletne strani je le predlog naročniku. Končno obliko spletne strani projekta kot vse objave predhodno potrjuje naročnik. Izvajalec je dolžan pripraviti tolikšno (neomejeno) število vzorcev, osnutkov spletne strani, vse dokler je naročnik ne potrdi.

Naloge izvajalca:

* kreativna in vsebinska zasnova spletne strani;
* izvedba spletne strani (v polno funkcionalnost);
* mesečno vsebinsko in tehnično ažuriranje podatkov o projektu na spletni strani, za obdobje 2 let;
* prenos znanja za vsebinsko upravljanje s spletno stranjo (dodajanje vsebin in drugih materialov na samo spletno stran).

c) Oglas projekta

Za potrebe objave na spletnih straneh in v izvodih Kranjskih novic bo izvajalec pripravil oglas z vsemi upoštevanimi navodili, navodili pod alinejo a)., in sicer dimenzij 968px × 219 ter enakih dimenzij tudi v formatu za objavo v medijih, če bo to potrebno, brez dodatnih stroškov (gre za največ 3 mutacije, prilagoditve na format). Enako bo brez dodatnih stroškov izvajalec na željo naročnika izvedel mutacijo oglasa na format dimenzij jumbo plakata.

d) Zgibanka/zloženka o projektu, ki sledi zastavljenim smernicam zloženk MO Kranj;

Za namen obveščanja občanov bo s strani izvajalca pripravljena zgibanke z vsemi ključnimi informacijami o projektu. Obveznost izvajalca zajema pripravo vsebine, oblikovanje, izdelavo, pripravo besedila, lektoriranje, tiskanje in distribucijo zloženk oziroma naslednja dela: vsebinsko in grafično oblikovanje do potrditve s strani naročnika, 1 probni odtis, priprava za tisk in tisk, pošiljanje na naslove po gospodinjstvih v MO Kranj, objava zloženke za objavo na internetnih straneh projekta in ostala z aktivnostjo povezana dela. Izvajalec je dolžan pripraviti tolikšno (neomejeno) število vzorcev, osnutkov zloženk, vse dokler jih naročnik ne potrdi.

Zloženke morajo ustrezati sledečim tehničnim in ostalim značilnostim:

- Format: 21 X 29,7 cm

- Obseg, oziroma največ 3000 znakov brez presledkov

- Kvaliteta papirja (135 gr biomat);

- Tisk: 4/4;

- Naklada: 22.000 izvodov;

- Distribucija: gospodinjstvom na območju MO Kranj (razlika v nakladi je dostavljena v MO Kranj).

- Skladnost z navodili: Zloženke morajo biti izdelane v skladu z Navodili organa upravljanja na področju komuniciranja vsebin kohezijske politike v programskem obdobju 2014-2020 in celostno grafično podobo projekta ter obvezno vključevati tudi ustrezen logotip, podatke o financiranju naložbe in navedbo naziva operacije.

Zloženka bo izdana in dostavljena v gospodinjstva predvidoma ob pričetku kolesarske sezone v letu 2019 ali 2020. Zloženke morajo obvezno prebivalcem celovito predstaviti projekt, in prednosti, ki jih le-ta prinaša in biti oblikovane tako v skladu z navodili naročnika kot tudi v skladu z navodili organa upravljanja.

e) Informacijska tabla o projektu (stalna tabla, ki bo umeščena na steno ob vhodu v objekt Centra trajnostne mobilnosti;

Informacijska tabla mora ustrezati sledečim tehničnim in ostalim značilnostim:

• Priporočena velikost table je 100x150 cm. Velikost table mora biti takšna, da bo berljiva in omogočala navedbo vseh zahtevanih podatkov v skladu z Navodili organa upravljanja na področju komuniciranja vsebin kohezijske politike v programskem obdobju 2014-2020 in slediti celostni grafični podobi projekta.

• Material table mora zagotavljati trajno obstojnost. Izdelani morajo biti iz trdnega materiala, ki je obstojen in odporen na vremenske vplive.

• Izvajalec prevzame tudi riziko menjave oziroma popravila zaradi poškodb ali zbledelosti za obdobje 6 let od zaključka namestitve na objekt oz. zaključka gradbenih del objekta Trajnostne mobilnosti. Izvajalec mora izvesti popravilo ali menjavo stalnega panoja v roku 14 dni od nastanka vzroka za zamenjavo oziroma popravilo.

• Obveznost zajema izvedbo vseh z aktivnostjo povezanih del: priprava vsebine, oblikovanje, izdelava, namestitev na objekt na način, ki ne bo poškodoval objekta. Izvajalec je dolžan pripraviti tolikšno (neomejeno) število vzorcev, osnutkov stalnega panoja vse dokler ga naročnik ne potrdi.

• Naročnik si pridržuje pravico, da pred dejansko postavitvijo spremeni navedeno lokacijo, zlasti v primeru nepredvidenih zapletov.

• Postavitev informacijske table je potrebno izvesti v roko 30 dni po zaključku vseh del v zvezi z projektom/operacijo.

f) Začasni pano (vključno z obnovo in menjavo)

Začasni pano omogoča neposredno komunikacijo projekta z mimoidočimi. Postavljena bo namreč na javnem kraju, kjer bo izveden ta infrastrukturni projekt, v neposredni bližini trase, vsebovati pa mora vse elemente celostne podobe projekta in skladno s tehničnimi navodili o uporabi orodij komuniciranja, ki jih izvajajo članice EU v zvezi s pomočjo Kohezijskega sklada.

Obveznost izvajalca zajema izvedbo vseh z aktivnostjo povezanih del: priprava vsebine, oblikovanje, izdelava, postavitev začasnega panoja, vzdrževanje, odstranitev ipd.

Začasni pano mora ustrezati sledečim tehničnim in ostalim značilnostim:

• Velikost začasnega panoja mora biti takšna, da bo berljiva in omogočala navedbo vseh zahtevanih podatkov v skladu z Navodili organa upravljanja na področju komuniciranja vsebin kohezijske politike v programskem obdobju 2014-2020. Priporočena velikost začasnega panoja je 220X250 cm.

• Začasni pano se postavi v roku 14 dni od poziva naročnika na lokacijo gradbišča Centra trajnostne mobilnosti. Točno lokacijo začasnega panoja pred pozivom določi naročnik v dogovoru z izvajalcem gradbenih del.

• Začasni pano, mora biti obstojen za ves čas trajanja gradbenih del. Izdelan mora biti iz materiala, ki je obstojen in odporen na vremenske vplive, saj izvajalec prevzame tudi riziko menjave oziroma popravilo začasnega panoja zaradi poškodb ali zbledelosti v roku 14 dni od nastanka vzroka za zamenjavo oziroma popravilo začasnega panoja.

• Oblikovanje mora biti v skladu z Navodili organa upravljanja na področju komuniciranja vsebin kohezijske politike v programskem obdobju 2014-2020, Pravilnikom o gradbiščih (Uradni list RS, št. 55/08 s spremembami), slovensko gradbeno zakonodajo ter celostno grafično podobo projekta.

• Začasni pano bo postavljen na vidnem mestu na gradbišču med izvajanjem operacije v skladu z dogovorom naročnika in pridobljenim dovoljenjem za postavitev. Izvajalec bo pridobil tudi vsa ostala dovoljenja, ki bodo potrebna za postavitev začasnih panojev. Postavitev bo izvedena v skladu z Gradbenim zakonom (Uradni list RS, št. 61/17 in 72/17 – popr.), Zakonom o cestah (Uradni list RS, št. 109/10, 48/12, 36/14 – odl. US, 46/15 in 10/18) in ostalimi zakonskimi akti, ki urejajo to področje.

• Izvajalec mora od naročnika pridobiti potrditev oblikovanja pred izdelavo in potrditev predlaganega mesta postavitve. Izvajalec je dolžan pripraviti tolikšno (neomejeno) število vzorcev, osnutkov začasnega panoja, vse dokler jih naročnik ne potrdi.

• Začasni pano izvajalec odstrani v roku 14 dni od poziva naročnika.

1. VSEBINA PONUDBENE DOKUMENTACIJE

Ponudbeno dokumentacijo sestavljajo navedeni obrazci, ki morajo po vsebini in obliki ustrezati obrazcem in drugim navodilom iz dokumentacije v zvezi z oddajo javnega naročila. Ponudba mora biti izdelana v skladu z zahtevami naročnika, podpisana in žigosana.

V primeru elektronske oddaje se kot original štejejo tudi dokumenti, ki so podpisani (verificirani) z elektronskim podpisom (certifikatom). Kot original pa ne štejejo skeni dokumentov z izpisom elektronske potrditve.

OBRAZEC-0: PREDRAČUN-ponudba

OBRAZEC-1: Podatki o ponudniku

Izpolnjen obrazec ESPD v xml. obliki

OBRAZEC-2: Podatki o partnerju v skupi ponudbi

OBRAZEC-3: Seznam podizvajalcev s pooblastilom

OBRAZEC-4: Zahteva podizvajalca za neposredno plačilo in soglasje

OBRAZEC-5: Soglasje za pridobitev podatkov iz uradnih evidenc

OBRAZEC-6: Izjava o izpolnjevanju ekonomskih in finančnih pogojev

OBRAZEC-7: Referenčna dela ponudnika

OBRAZEC-8: Izjava o kadrovski zmogljivosti

OBRAZEC-9: Izjava ponudnika

OBRAZEC-10: Izjava o predložitvi finančnega zavarovanja za dobro izvedbo posla

OBRAZEC-11: Vzorec pogodbe